31997R1572
L 211/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1572/97 НА КОМИСИЯТА
от 4 август 1997 година
за изменение на Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕО) № 2222/96 (2), и по-специално членове 9 и 13 от него,
като има предвид, че член 10, параграф 5 от Регламент (ЕО) № 1445/95 на Комисията от 26 юни 1995 г. относно правила за прилагане на режима на вносни и износни лицензии в сектора на говеждото и телешкото месо, и за отмяна на Регламент (EИО) № 2377/80 (3), последно изменен с Регламент (ЕО) № 1496/97 (4), предвижда чрез дерогация от разпоредбите на параграф 1 на посочения по-горе член заявленията за издаване на износни лицензии за количество, ненадвишаващо 22 тона от продуктите под кодове по КН № 0201 и 0202 да не подлежат, по искане на заявителя, на прилагане на петдневния отлагателен срок;
като има предвид, че в случай на отхвърляне на заявленията за издаване на лицензии, заявленията за лицензии за замразено месо, отнасящи се до малки количества, достигнаха необичайно голям брой, така че е необходимо с цел по-добро управление на количествата да се ограничат заявленията за издаване на такива лицензии само до прясното или охладеното месо, попадащо под код по КН № 0201;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 10, параграф 5 от Регламент (ЕО) № 1445/95 първото изречение се заменя със следния текст:
„5. Чрез дерогация от параграф 1 към заявленията за лицензии, отнасящи се до количество, което не надвишава 22 тона продукти, включени в код по КН № 0201, по искане на заявителя не се прилага петдневният отлагателен срок.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент се прилага относно износни лицензии с предварително фиксиране на възстановяването при износ, за които се подават заявления от деня след датата на влизане в сила на настоящия регламент.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 август 1997 година.